28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 891 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Φιλοσοφικήν Σχολήν του Πανεπιστημίου Αθηνών προς απόκτησιν και ετέρου πτυχίου. Έχοντες υπ’ όψιν: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (Φ.Ε.Κ. 176 Α΄). 2.Γνώμην της Φιλοσοφικής Σχολής του Πανεπιστημίου Αθηνών (συνεδρία 15-9-1976), και 3.Την υπ’ αριθ. 906/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών ή ισοτίμων της αλλοδαπής, δύναται να καταταγούν και εγγραφούν εις την Φιλοσοφικήν Σχολήν του Πανεπιστημίου Αθηνών προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. (Μετά την σελ. 226(ε) Σελ. 226,01 Φιλοσοφική Σχολή Παν/μίου Αθηνών 31.Β.ι.23-28 Άρθρ.2.-Αι αιτήσεις κατατάξεως και εγγραφής μετά του πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Φιλοσοφικήν Σχολήν του Πανεπιστημίου Αθηνών υπό των ενδιαφερομένων μέχρι της 30ής Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου Εκπαιδευτικού ιδρύματος της ημεδαπής περί της ισοτιμίας του τίτλου. Κατάταξις εις την Φιλοσοφικήν Σχολήν. Άρθρ.3.-1.Πτυχιούχοι ανωτάτων εκπαιδευτικών ιδρυμάτων ως και σχολών και τμημάτων αυτών ή ισοτίμων της αλλοδαπής εγγράφονται εις το Α΄ έτος σπουδών της Φιλοσοφικής Σχολής του Πανεπιστημίου Αθηνών επί τη βάσει του βαθμού του πτυχίου των. Εις περίπτωσιν ισοβαθμίας διενεργείται υπό της Σχολής κλήρωσις. 2.Πτυχιούχοι των Θεολογικών Σχολών Πανεπιστημίου Αθηνών και Θεσσαλονίκης κατατάσσονται εις το Β΄ έτος σπουδών της Φιλοσοφικής Σχολής του Πανεπιστημίου Αθηνών επί τη βάσει του βαθμού του πτυχίου των. Εις περίπτωσιν ισοβαθμίας διενεργείται υπό της Σχολής κλήρωσις. 3.Πτυχιούχοι των διαφόρων Τμημάτων των Φιλοσοφικών Σχολών κατατάσσονται εις το Γ΄ έτος σπουδών ετέρου Τμήματος της Φιλοσοφικής Σχολής του Πανεπιστημίου Αθηνών επί τη βάσει του βαθμού του πτυχίου των. Εις περίπτωσιν ισοβαθμίας διενεργείται υπό της Σχολής κλήρωσις. Κατάταξις εις τα Τμήματα Αγγλικών και Γαλλικών Σπουδών. Άρθρ.4.-1.Οι πτυχιούχοι των Φιλοσοφικών Σχολών, ως και οι πτυχιούχοι ετέρων ανωτάτων εκπαιδευτικών ιδρυμάτων της ημεδαπής, ως και Σχολών και Τμημάτων αυτών ή ισοτίμων της αλλοδαπής δύναται να καταταγούν και να εγγραφούν εις τα Τμήματα Αγγλικών και Γαλλικών Σπουδών της Φιλοσοφικής Σχολής του Πανεπιστημίου Αθηνών κατόπιν επιτυχίας των εις κατατακτηρίους εξετάσεις, διενεργουμένας υπό της Σχολής, δια των οποίων διαπιστούται η γνώσις των εις την αγγλικήν και γαλλικήν αντιστοίχως γλώσσαν και φιλολογίαν. Σελ. 226,02 Τεύχος 618-Σελ. 34 2.Οι πτυχιούχοι των Φιλοσοφικών Σχολών επιτυγχάνοντες εις τας κατά την προηγουμένην παράγραφον κατατακτηρίους εξετάσεις εγγράφονται εις το Γ΄ ή Β΄ έτος σπουδών, κατά σειράν επιτυχίας επί τη βάσει του βαθμού, τον οποίον έλαβον κατά τας ως άνω εξετάσεις. Εις περίπτωσιν ισοβαθμίας διενεργείται υπό της Σχολής κλήρωσις. 3.Οι πτυχιούχοι των λοιπών Σχολών και Τμημάτων, επιτυγχάνοντες εις τας κατά την παρ. 1 του παρόντος άρθρου κατατακτηρίους εξετάσεις εγγράφονται εις το Α΄ έτος σπουδών επί τη βάσει του βαθμού, τον οποίον έλαβον κατά τας ως άνω εξετάσεις. Εις περίπτωσιν ισοβαθμίας διενεργείται υπό της Σχολής κλήρωσις. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 31.Β.ι.28 Φιλοσοφική Σχολή Παν/μίου Αθηνών 